**Ministru kabineta noteikumu projekta “Grozījumi Ministru kabineta 2017. gada 19. septembra noteikumos Nr.566 “Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās”**

**” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Noteikumu projektā ir noteiktas informācijas institūcijas un institūcijas, kas izsniedz profesionālās kvalifikācijas atzīšanas apliecības reglamentētajās profesijās, atbilstoši grozījumiem likumā “Par reglamentētajām profesijām un profesionālās kvalifikācijas atzīšanu””, kas stājās spēkā 2018. gada 18.jūlijā.Projekts stāsies spēkā Oficiālo publikāciju un tiesiskās informācijas likumā noteiktajā kārtībā**.** |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta noteikumu projekts “Grozījumi Ministru kabineta 2017. gada 19. septembra noteikumos Nr.566 “Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās”” (turpmāk – noteikumu projekts) izstrādāts saskaņā ar likuma “Par reglamentētajām profesijām un profesionālās kvalifikācijas atzīšanu” (turpmāk – reglamentēto profesiju likums) 36. panta 3. punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Spēkā ir Ministru kabineta 2017. gada 19. septembra noteikumi Nr.566 “Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās” (turpmāk – noteikumi Nr. 566). 2018. gada 18. jūlijā stājās spēkā grozījumi likumā “Par reglamentētajām profesijām un profesionālās kvalifikācijas atzīšanu”” (turpmāk – reglamentēto profesiju likuma grozījumi), kuros ir noteiktas vairākas jaunas reglamentētās profesijas un vairākas izslēgtas. Ņemot vērā, ka saskaņā ar reglamentēto profesiju likumu katrai reglamentētajai profesijai Ministru kabinets nosaka informācijas institūciju un institūciju, kas izsniedz profesionālās kvalifikācijas atzīšanas apliecības (turpmāk – atzīšanas institūcija), noteikumi Nr. 566 tikai daļēji atbilst reglamentēto profesiju likuma prasībām un tos nepieciešams grozīt.  Noteikumu projekta mērķis ir aktualizēt noteikumus Nr. 566, lai nodrošinātu to atbilstību reglamentēto profesiju likumā noteiktajām tiesību normām.  Saskaņā ar reglamentēto profesiju likuma grozījumiem noteikumu projekts paredz noteikumus Nr. 566 aktualizēt: 1) ņemot vērā, ka reglamentēto profesiju likuma grozījumos izslēgta reglamentēto profesiju likuma 56.panta ceturtā daļa, noteikumu projektā ir precizēta norāde, uz kāda likuma pamata izdoti noteikumi Nr.566;2) saskaņā ar reglamentēto profesiju likuma grozījumiem reitterapeita profesija un reitterapeita asistenta profesija nav reglamentētas profesijas, kurām ir jābūt noteiktām atzīšanas institūcijām. Noteikumu projekts paredz svītrot no to reglamentēto profesiju skaita, kurās atzīšanas institūcija ir biedrība "Latvijas Ārstniecības personu profesionālo organizāciju savienība", reitterapeita un reitterapeita asistenta profesijas;3) noteikumu projektā precizēts elektrisko iekārtu speciālista profesijas nosaukums, kā arī izslēgtas elektrotehniķa un elektromontiera reglamentētās profesijas;4) izslēgts ir noteikumu Nr. 566. paredzētais, ka Ekonomikas ministrija ir atzīšanas institūcija metālmateriālu metinātāja un defektoskopista reglamentētās profesijās, kuras ir izslēgtas un reglamentēto profesiju likuma;5) Biedrības "Latvijas Siltuma, gāzes un ūdens tehnoloģijas inženieru savienība" Būvspeciālistu sertificēšanas centrs ir noteikts kā atzīšanas institūcija neatkarīga ēku energoefektivitātes eksperta profesijā;6) noteikumu projekts nosaka, ka Patentu valde ir atzīšanas institūcija profesionālā patentpilnvarnieka profesijā;7) noteikumu projekts nosaka, ka Psihologu sertifikācijas padome ir atzīšanas institūcija psihologa profesijā. No noteikumu Nr.566 2. punkta izriet, ka informācijas institūcija neatkarīga ēku energoefektivitātes eksperta, profesionālā patentpilnvarnieka un psihologa profesijās ir nodibinājums “Akadēmiskās informācijas centrs”. Informācijas institūciju un atzīšanas institūciju pienākumi ir noteikti reglamentēto profesiju likumā un tie saistīti ar profesionālās kvalifikācijas atzīšanas pakalpojumu sniegšanu gan personām no ārvalstīm, kas vēlas atzīt savu profesionālo kvalifikāciju Latvijā, gan Latvijas iedzīvotājiem, kas vēlas strādāt reglamentētās profesijās ārvalstīs (piemēram, sagatavojot un izsniedzot nepieciešamos dokumentus Latvijas iedzīvotājiem viņu profesionālās kvalifikācijas atzīšanai ārvalstīs saskaņā ar Ministru kabineta 2006.gada 14.februāra noteikumiem Nr.128 “Noteikumi par institūcijām, kas izsniedz Latvijas Republikas iedzīvotājiem nepieciešamos dokumentus viņu profesionālās kvalifikācijas atzīšanai ārvalstīs, un šo dokumentu izsniegšanas kārtību”). Noteikumu projekta pieņemšana dos iespēju saņemt ar profesionālās kvalifikācijas atzīšanu saistītos pakalpojumus reglamentētajās neatkarīga ēku energoefektivitātes eksperta, profesionālā patentpilnvarnieka un psihologa profesijās, jo būs noteiktas institūcijas šo pakalpojumu sniegšanai.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija (turpmāk – ministrija), Tieslietu ministrija, Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā noteiktais attieksies uz1) informācijas institūciju – nodibinājumu “Akadēmiskās informācijas centrs”;2) atzīšanas institūcijām, 3) personām, kas ieguvušas profesionālo kvalifikāciju ārvalstīs un pretendē uz profesionālās kvalifikācijas atzīšanu Latvijas Republikā reglamentētās neatkarīga ēku energoefektivitātes eksperta, profesionālā patentpilnvarnieka un psihologa profesijās, 3) personām, kas ieguvušas profesionālo kvalifikāciju neatkarīga ēku energoefektivitātes eksperta, profesionālā patentpilnvarnieka un psihologa profesijās Latvijā un kam ir nepieciešami dokumenti viņu profesionālās kvalifikācijas atzīšanai ārvalstīs.  |
| 2. | Tiesiskā regulējuma ietekme uz tautsaimniecību un administratīvo slogu | Profesionālo kvalifikāciju atzīšanu ir maksas pakalpojums, kuru atzīšanas institūcija sniedz profesionālās kvalifikācijas atzīšanas pretendentam. Līdz ar to ar profesionālo kvalifikāciju atzīšanu saistītais papildu administratīvais slogs atzīšanas institūcijām neprasīs papildu resursus.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību akti |  Lai varētu nodrošināt atzīšanas institūciju darbību profesionālās kvalifikācijas atzīšanā, ir jāpieņem normatīvie akti, kas nosaka kārtību, kādā pretendents sedz izdevumus, kas saistīti ar profesionālās kvalifikācijas atzīšanu, kvalifikācijas pārbaudi īslaicīgu profesionālo pakalpojumu sniegšanai, kā arī šo izdevumu apmēru. 2018.gada 29.novembrī Valsts sekretāru sanāksmē izsludināts Ministru kabineta noteikumu projekts "Kārtība, kādā pretendents sedz izdevumus, kas saistīti ar personas profesionālās kvalifikācijas atzīšanu" (prot. Nr. 47 13.§) VSS-1219. Nepieciešams pieņemt noteikumu projektu “Grozījumi Ministru kabineta 2006. gada 6. jūnija noteikumos Nr. 460 “Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām”” VSS-73, paredzot reglamentēto profesiju specialitātes saskaņā ar reglamentēto profesiju likuma grozījumiem. |
| 2. | Atbildīgā institūcija | Ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| - | - | - | - |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| - | - | - |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Iespēja noteikumu projektu komentēt, izteikt par to iebildumus un priekšlikumus bija pēc tā izsludināšanas Valsts sekretāru sanāksmē. Noteikumu projekts netika publicēts ministrija mājas lapā pirms tā izsludināšanas Valsts sekretāru sanāksmē sakarā ar to, ka noteikumu projekts saturiski ir tehnisks grozījums noteikumos atbilstoši reglamentēto profesiju likuma grozījumiem. Noteikumu projekta saturu, t.i. kuras institūcijas veiks informācijas institūcijas un atzīšanas institūcijas pienākumus, noteica attiecīgo nozaru ministrijas.  |
| 2. | Sabiedrības līdzdalība projekta izstrādē | Ar profesionālo kvalifikāciju atzīšanu saistītās institūcijas par ministrijas darbu noteikumu projekta sagatavošanā tika informētas ministrijas organizētajā seminārā par profesionālās kvalifikācijas atzīšanas aktuālajiem jautājumiem 2018. gada 19. decembrī.  |
| 3. | Sabiedrības līdzdalības rezultāti | Iebildumi netika saņemti.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Informācijas institūcijas,atzīšanas institūcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde ietekmēs to atzīšanas institūciju darbību, kuras veiks profesionālās kvalifikācijas atzīšanu reglamentētajās profesijās, kuras ar reglamentēto profesiju likuma grozījumiem ir ieguvušas reglamentētas profesijas statusu.Noteikumu projekta izpildei nav nepieciešama jaunu institūciju izveide, esošo institūciju likvidācija vai reorganizācija, tam nebūs ietekmes uz institūciju cilvēkresursiem, tā izpildei nebūs nepieciešami valsts budžeta līdzekļi, jo par noteikumu projekts par reglamentēto profesiju specialitātēm nosaka tikai tādas specialitātes, kas ir noteiktas attiecīgo nozaru normatīvajos dokumentos un kuru reglamentācijas noteikumu īstenošana jau šobrīd tiek īstenota. |
| 3. | Cita informācija | Nav. |

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa

Stūre, 67047899

Inese.Sture@izm.gov.lv